ভারী বৃষ্টিতে বিপর্যস্ত ঝাড়গ্রাম, জলের তলায় একাধিক কজওয়ে ব্রিজ

অরূপ ঘোষ, ঝাড়গ্রাম: টানা ভারী বৃষ্টিতে (Heavy Rain) জনজীবন বিপর্যস্ত ঝাড়গ্রামে (Jhargram)। জলের তলায় একাধিক কজওয়ের ব্রিজ (Causeway Bridge) । যাতায়াত বন্ধ গিধনি ঝাড়গ্রাম, বেলিয়াবেড়া ঝাড়গ্রাম। নিম্নচাপের লাগাতার ভারী বৃষ্টিতে ফের ডুবল ঝাড়গ্রামের কয়েকটি কজওয়ের সেতু। গত কাল থেকে ঝাড়গ্রাম জেলায় টানা বৃষ্টির ফলে।

জামবনি, ডুলুং নদীর উপর থাকা কজওয়ের উপর দিয়ে তীব্র বেগে জল বইতে শুরু করেছে। যার ফলে জামবনির সঙ্গে ঝাড়গ্রামের যোগাযোগ বিচ্ছিন্ন।। এর ফলে ওই রাস্তা দিয়ে  যাতায়াত বন্ধ হয়ে যায় এলাকার মানুষের।

এই নিয়ে চলতি মরসুমে দ্বিতীয়বার প্লাবিত হল ওই রাস্তা। নিম্নচাপের জেরে গত বুধবার রাত থেকে লাগাতার ভারী বৃষ্টি শুরু হয় ঝাড়গ্রাম জেলায়। গত ৪৮ ঘন্টায় জেলায়  ভারী এই বৃষ্টিতে গতকাল সকাল থেকেই জনজীবন বিধ্বস্ত ঝাড়গ্রাম জেলা জুড়ে।

এর ফলে জামবনি ব্লকের গিধনির সঙ্গে সদর ঝাড়গ্রামের  সঙ্গে একপ্রকার যোগাযোগ বিচ্ছিন্ন হয়ে যায়। অপরদিকে গোপীবল্লভপুর দু’নম্বর ব্লকের সঙ্গেও ও যোগাযোগ বিচ্ছিন্ন ঝাড়গ্রাম জেলার। গোয়ালমারাতে থাকা কজওয়ের উপর দিয়েও বইছে জল।

আরও পড়ুন- রাজ্যজুড়ে চলবে বজ্রবিদ্যুৎসহ বৃষ্টি, সতর্কবার্তা দিল হাওয়া অফিস

উল্লেখ্য, টানা দুর্যোগের পূর্বাভাস রয়েছে দক্ষিণবঙ্গ জুড়ে। ফলে ভারী বৃষ্টিতে বিপর্যস্ত একাধিক জেলা। মালদা, মুর্শিদাবাদ সহ একাধিক জেলায় বন্যা পরিস্থিতি তৈরি হয়েছে। দ্রুত দুর্গত এলাকা থেকে মানুষজনকে সরানোর নির্দেশ দিয়েছেন মুখ্যসচিব মনোজ পন্থ। সেইসঙ্গে রয়েছে জেলাগুলিতে নদী ভাঙনের আতঙ্ক। সব মিলিয়ে দক্ষিণবঙ্গের জেলাগুলির অবস্থা বেশ ভয়াবহ হয়ে উঠছে। শক্তিশালী ঘূর্ণাবর্তের পূর্বাভাস দিয়েছে আবহাওয়া দফতর। এর জেরে বঙ্গোপসাগরে অষ্টম নিম্নচাপ তৈরি হতে চলেছে আগামী ২৪ অগাস্ট রাতে অথবা ২৫ অগাস্ট সকালে। ফলে এখনই বৃষ্টি থেকে রেহাই মিলবে না। ভারী থেকে অতিভারী বৃষ্টির সতর্কতা রয়েছে দক্ষিণ ২৪ পরগনা, পূর্ব পশ্চিম মেদিনীপুর, পূর্ব বর্ধমান, বাঁকুড়া, পুরুলিয়া জেলায়।

দেখুন আরও খবর-